
|  |  |
| --- | --- |
|  | **د TDSB د لومړنۍ لوستنې لارښوونه: د کورنۍ او پاملرنه کوونکي لارښود** |

**په TDSB کې د لومړنۍ لوستنې لارښوونه**



پوښتنې او د لوبې پر بنسټ زده کړه

له کلتوري پلوه اړوند او ځواب ویونکې ښوونه

انعکاسي تمرین

اړیکې

**واضحه او سیستماتیکه لارښوونه   
د لومړنۍ لوستنې د پنځه اصولو**

**لغتونه**

**رواني**

**پوهه**

**د الفبا اصول**

**غږیز پوهاوی**

مساوات، د نژاد پرستۍ ضد، د ظلم ضد

**تدریسي سندونه**

پرتي ارزونې

**زباني ژبه**

**ماشوم • کورنۍ • ښوونکي • چاپیریال**

**د ماشومانو د پیاوړتیاو، علاقو، لیوالتیاوو، هویتونو او د ژوند تجربو ته درناوی**

**هراړخیزه زده کړه**

ښوونکي هڅه کوي چې د زده کړې بډایه تجربو کې د بنسټیزو لوستلو مهارتونو ارادي تدریس ته ځای ورکړي کوم چې د ماشومانو د پیاوړتیاو، علاقو، لیوالتیاوو، د ژوند تجربو او پیژندنو پر اساس پرمختګ کوي. لاندې، زموږ د لومړنۍ لوستنې چوکاټ دی چې د مؤثره لومړنۍ لوستنې لارښوونې مهمې برخې په ګوته کوي او په TDSB کې د لوستنې لارښوونې ښیي.

# د TDSB د لومړنۍ لوستنې چوکاټ

په دې چوکاټ کې ذکر شوي مهمو پیغامونو کې شامل دي:


* د لوستلو تجربې د زده کونکو د مخکینۍ پوهې، د دوی د پیاوړتیاو، لیوالتیاو، علاقو، هویتونو او د دوي په کور اوټولنه کې د ژبې د تجربو پرمختګ کوي.
* د لوستنې د بنسټیزو مهارتونو تدریس په مقصدي او مانا لرونکیو شرایطو کې پېښېږي چیرته چې زده کونکي د زده کړې په بډایه تجربو کې ډوب شوي وي کومې چې خوښي رامنځته کوي
* په لوستنې کې د لارښوونې اساسي ځواب ویونکې، او د پاملرنې اړیکې دي

# د اونټاریو د بشري حقونو کمیسیون - د تحقیقاتي راپور د لوستلو حق

د اونټاریو د بشري حقونو کمیسیون د تحقیقاتي راپور د لوستلو حق خپور کړی دی کوم چې د بشري حقونو د ستونزو په اړه د عامه څېړنو موندنې څرګندوي چې د لوستنې معلول زده کوونکي اغېزمنوي. د تحقیقاتي راپور په ځواب کې، د پوهنې وزارت د لومړنیو لوستلو مؤثره لارښوونه خپره کړې ده: د ښوونکو لپاره لارښود چې پکې د لوستنې د لارښوونې د ملاتړ لپاره لارښوونیزې ستراتیژۍ شاملې دي.

د ښوونکو لپاره د TDSB د سواد مرستې د لوست د حق څېړنیز راپور له خوا سپارښتنې څرګندوي او همدارنګه ډاډ ترلاسه کوي چې د زده کونکو د ژوند تجربې او پیژندنې اثبات کېږي او دا چې دوي د لوستتنې څخه خوند اخلي.

**ماشومان د لوستلو د زده کړې لپاره کومو مهارتونو ته اړتیا لري؟**



**پر ویل کېدونکې ژبې پوهیدنه**

**د کلمو د لوستلو مهارتونه**

**لوستونکی چې د خوښۍ، احساساتو او هڅونې د پوهیدو سره لوستل کوي**

د سکاربورو د لوستلو رسۍ څخه اقتباس شوي (2001)

دا تصوير د ماشومانو د وېنا د ژبې د پوهې او د دوي د ویو د لوست د مهارتو ترمنځه اړیکې څرګندوي. په دې دواړو برخو کې مهارتونه یوځای کیږي ترڅو هغه لوستونکي رامینځته کړي څوک چې د پوهې، خوښۍ، احساساتو او هڅونې سره لوستل کوي.

د TDSB لومړي کلونه، د وینا-ژبې پوهانو سره یوځای د TDSB ښوونکو سره د هغه ستراتیژیو او مهارتونو په پوهېدو کې مرسته کوي چې په دې رسۍ کې بیان شوي دي.

|  |  |
| --- | --- |
| **پر ویل کېدونکې ژبې پوهیدنه** | **د کلمو د لوستلو مهارتونه** |
| **په دې برخه کې مهارتونو کې شامل دي:**   * د شالید پوهې ته لاسرسی * د ویو، جملو او کیسو کارول او پوهیدل * د ستونزو حل - استدلال - پوښتنې کول * په بحثونو او خبرو اترو کې برخه اخیستل | **په دې برخه کې مهارتونو کې شامل دي:**   * د سېلابونو، غږونو او ویو پیژندنه * د ویو لوستلو لپاره د توري او غږ اتحادیو باندې پوهېدل او کارول * د ناپیژانده ویو د لوستلو لپاره د ستراتیژیو کارول (د بېلګې په توګه، په تېزه غږ کول) * د نظري ویي پیژندنه رامنځته کولو لپاره په ستراتیژیک ډول لوستل |

# په کور کې د ماشومانو د لوستلو مهارتونه تقویه کول

**کورنۍ د هغو وګړو څخه جوړه وي چې وړتیا لرونکي وي، لېواله، او په تجربه کې بډایه وي. کورنۍ د خپلو ماشومانو سره مینه لري او د دوی لپاره ترټولوغوره غواړي. کورنۍ د خپلو ماشومانو په باب مهارتونه لري. دوی د ماشومانو په زده کړه، پرمختګ، روغتیا او هوساینه خورا پیاوړی اغېز لري.**

**- د وړکتون پروګرام 2016، .p 10**

کورنۍ او پاملرنه کوونکي کولی شي په کور کې په ډېرو لارو چارو د خپل ماشوم د لوستنې د ودې ملاتړ وکړي.

مهرباني وکړئ د کورنیو/پاملرنه کوونکو دپاره لاندې لارښوونو ته کتنه وکړئ ترڅو په لاندې مهمو برخو کې د ماشومانو د ژبې ملاتړ وکړي:

|  |  |
| --- | --- |
| * په کور کې لوبې کول * په کور کې خبرې کول | * په کور کې لوستل * په کور کې لیکل کول |

|  |  |
| --- | --- |
|  |  |

|  |  |
| --- | --- |
| **په کور کې لوبې کول** | **په کور کې خبرې کول** |
| **د خپل ماشوم سره لوبې، څېړنه، پلټنه او ساتېری کوئ. د لوبو د لارې زده کړه:**   * د ژبې مهارتونو، د ستونزې حلولو مهارتونو، ټولنیز ارتباط، خپل تنظیم او تمرکز ته وده ورکوي * زده کړه خوندوره او جاذبه کوي * د بېلابېلو مهارتونو تمرین کولو ته امکانات برابروي * کورنۍ سره یوځای کوي   **دا په کور کې د لوبو کولو او څېړنه کولو لپاره ځینې لارې چارې دي:**   * د بورډ لوبې یوځای سره وکړئ * د لوبې نندارې لپاره خپل تصور وکاروئ (د بېلګې په توګه، پلورنځی، د ډاکټر دفتر، خوړنځی، او داسې نور جوړ کړئ) * پستې برخې وکاروئ او جوړ کړئ (د بیلګې په توګه، د ګتې بکسونه، پیالۍ، امساوې، ډبرې). د ماشومانو څخه وپوښتئ چې تاسو ته د خپلو جوړ شویو شیانو په اړه ووایي * یو څه وخت په فطرت کې تېر کړئ. د هغه څه په اړه خبرې وکړئ چې تاسو دواړه یې وینئ، اورئ او حیرانېږئ * د ماشومانو د لېوالتیاو په اړه وغږېږئ او څېړنه وکړئ (د بېلګې په توګه که ماشوم د موټرو سره علاقه لري، د ماشومانو څخه پوښتنه وکړئ چې دوی کومې پوښتنې لري، په ټولنه کې د موټرو په لیدلو وخت تېر کړئ او هغه څه شریک کړئ چې تاسو یې د موټرو په اړه وینئ، غیر افسانوي کتابونه ولولئ یا د موټرو په اړه د ماشومانو پوښتنو ته ځواب ویلو لپاره ویډوګانې وګورئ) | **د خپل ماشوم سره د خپل کور په ژبه یا لهجه خبرې وکړئ او ورته لوست وکړئ. د خپل ماشوم سره خبرې کول دې ته وده ورکولو کې مرسته کوي:**   * د اورېدو او پوهېدو مهارتونه * پیاوړې شخصي او کلتوري پېژندنه * د تېرو او اوسنیو پېښو پوهه * د بېلابېلو لیدلورو پوهه * د ستونزو د بېلابېلو حلونو رامنځته کولو وړتیا * د لوستلو او لیکلو لپاره د ژبې اړین مهارتونه * ټولنیزې احساساتي اړیکې   ***دا په کور کې د خبرو لپاره د بډایه فرصتونو رامینځته کولو لپاره ځینې لارښوونې دي:***   * کتابونه ولولئ او هغه تلویزوني خپرونې وګورئ چې ستاسو او ستاسو د کورنۍ لپاره په زړه پوري وي * د لوېدو په اوږدو کې د خپلو تجربو په اړه خبرې وکړئ * مهمې کلتوري کیسې شریکې کړئ * د هغو اقداماتو په اړه وغږیږئ چې تاسو یې اخلئ کله چې په ګډه کار کوئ (د بېلګې په توګه، د پخلي کولو پرمهال، هغه اقدامات شریک کړئ چې تاسو یې ترسره کوئ او د هغه برخو نوم واخلئ چې تاسو یې کاروئ) * د خپل ماشوم سره د خبرو کولو په وخت کې د فکر کولو پوښتنې وکړئ:   + *تاسو ولې فکر کوئ چې دوی دغه ډول احساس کاوه؟*   + *تاسو څه فکر کوئ چې راتلونکي کې به څه کېږي؟ تاسو پر دې څه ډول پوه شوئ؟*   + *آیا تاسو ورسره موافق یئ ؟ ولې؟*   + *ستاسو د ـــــــــــــــــــــــــــــــــــــــــــــــــــ ترټولو غوره برخه څه وه؟* |

|  |  |
| --- | --- |
|  |  |

|  |  |
| --- | --- |
| **په کور کې لوستل** | **په کور کې لیکل** |
| **کورنۍ او پاملرنه کوونکي کولی شي د لوستنې د لومړو مهارتونو په رامنځته کولو کې مرسته وکړي په وسیله د:**   * د ژبې سره لوبې کول   + د چکچکو سېلابونه (د بېلګې په توګه، "د انا په ویي کې څو سېلابونه دي؟ دوه!" لارښوونه: خپل ماشوم وهڅوئ چې خپل لاس د زنې لاندې کېږدي. هر سېلاب د خلې د خلاصیدو لامل کیږي او زنه به یې لاس لمس کړي)   + ویي په جلا غږونو کې وېشل (د بېلګې په توګه، "تاسو د کیټ په ویي کې څومره غږونه اورئ؟ /ک/../ی/../ټ/. درې!") له ماشومانو سره د غږیزو تورو یوځای کول زده کولو کې مرسته کول (د بېلګې په توګه، ستاسو نوم په کوم غږ پیلېږي؟ کوم توری؟) * دا نمونه وړاندې کول چې د لوستلو پرمهال به غږونه څنګه یو کوئ چې ویي ترینه جوړ شي (د بېلګې په توګه، /ک/../ا/../ټ/ کیټ دی) * د غږو په ویستلو کې نمونه وړاندې کول او د ماشومانو سره مرسته کول * د ویو او کیسو په مانا بحث کول * یوځای کتابونه لوستل او د هغو کتابونو په اړه خبرې کول چې تاسو لوستلي دي. پوښتنې وکړئ لکه: * *ستاسو تر ټولو خوښه برخه کومه وه؟ ولې؟* * *دا کتاب تاسو ته څه شی دریادوي؟* * *دا کیسه تاسو ته د څه احساس درکوي؟ ولې؟*   **کورنۍ او پاملرنه کوونکي کولی شي په لویو ماشومانو کې د لوستلو مهارتونو په جوړولو کې مرسته وکړي په وسیله د:**   * د ماشومانو سره مرسته کول چې اوږده ویي ټوټې ټوټې کړي او د مانا په اړه یې خبرې وکړي. **(د بېلګې په توګه، کم…میون...اي...ټي، راځئ چې د هرې برخې اواز وباسو او یوځای یې کړو)** * په ګډه لوستل، اخذونې کول (د بېلګې په توګه، "تاسو څه فکر کوئ چې د کیسې شخصیت به وروسته څه وکړي؟ څه شی تاسو ته دا فکر درکوي؟")، د هغو سکالو په اړه پوښتنې کول چې تاسو یې په اړه لولئ، او د متن څخه نظریات د هغوي د ژوند د تجربو سره وصلول. | **کورنۍ او پاملرنه کوونکي کولی شي د لیکلو لومړنيو مهارتونو په جوړولو کې مرسته وکړي په وسیله د:**   * نمونه ییزې لیکنې او یوځای لیکنې (د بېلګې په توګه د پېرود نوملړ جوړول، د مبارکۍ کارتونه، متني پېغامونه، د برېښنالیکونو لیکل، او نور) * دا نمونه جوړول چې څنګه په ویو کې غږونه واورئ او د لیکلو په وخت کې غږونه په تورو وژباړئ (د بېلګې په توګه، "موږ روميانو ته اړتیا لرو، په روميانو کې لومړی غږ د څه دی؟/ر/....د”ر” تورى /ر/ ویل کېږي. راځئ د رومیانو لپاره ”ر” ولیکو)   **کورنۍ او پاملرنه کوونکي کولی شي په لویو ماشومانو کې د لیکلو مهارتونو په جوړولو کې مرسته وکړي په وسیله د:**   * د ماشومانو سره مرسته کول ترڅو د هغه څه په اړه خبرې وکړي چې دوي به یې لیکي او د هغوي د فکرونو په تنظیمولو او د هغوي د نظرونو په توضیح کولو کې به له هغوي سره مرسته کوي (د بېلګې په توګه، تاسو څه فکر کوئ چې تاسو به کوم ټکي په خپله لیکنه کې کاروئ؟) * د دې لپاره چې ماشومان لیکل وکړي د ساتېرۍ او مهمو فرصتونو رامینځته کول (د بېلګې په توګه، د مبارکۍ کارتونه، د پېرود نوملړونه، د مېلمستیا بلنلیکونه، د مننې یادښتونه، او نور) * د بېلابېلو متنونو یوځای لوستل (د بېلګې په توګه، شعرونه، کیسې، د څپرکو کتابونه، برېښنالیکونه، مقالې، حقیقي معلومات) ترڅو ماشومانو د لیکنو بېلابېلو بڼو سره بلد کړي |